b"\n_START_ARTICLE_\nPatente sa sopwer\n_START_PARAGRAPH_\nAyon sa Foundation for a Free Information Infrastructure, ang software patent ay patent sa kahit anong naisasagawa ng isang kompyuter sa pamamagitan ng isang programang pangkompyuter o software.\n_START_SECTION_\nPatent\n_START_PARAGRAPH_\nAng patent ay isang uri ng intellectual property right na prumoprotekta sa mga imbensiyon at pagpapunlad sa mga imbensiyon sa loob ng limitadong panahon. Ito ay ipinagkakaloob ng gobyerno ng isang bansa sa isang imbentor upang mapagbawalan ang iba na gawin, gamitin, ibenta, iangkat at iluwas ang imbensiyon niya sa nasabing bansa kapalit ng pagsisiwalat sa publiko ng mga detalye ng kanyang imbensiyon. Ang impormasyong ito ay maaaring gamitin sa hinaharap para magkaroon ng inobasyon at pag-unlad._NEWLINE_Para magkamit ng patent, kinakailangang ng patent application sa bawat bansa kung saan gusto ng imbentor na maprotektahan ang kanyang imbensiyon. Gayunman, may mga rehiyunal na tanggapan tulad ng European Patent Office (EPO) na may kapangyarihang magkaloob ng mga patent sa mga bansang miyembro nito. Mayroon ding single international application sa ilalim ng Patent Cooperation Treaty (PCT). Ang bawat bansa at rehiyunal na tanggapan ay may iba't ibang patakaran at pamantayan sa pagkakaloob ng mga patent. Iba-iba rin ang tagal ng proteksiyon sa bawat bansa. Sa Pilipinas, ang proteksiyon ng patent ay tumatagal ng 20 taon._NEWLINE_Kailangang magbayad ng maintenance fees ng patent holder upang hindi magwakas ang proteksiyon ng patent bago pa man matapos ang termino nito._NEWLINE_Ayon sa Foundation for a Free Information Infrastructure, ang software patent ay patent sa kahit anong naisasagawa ng isang kompyuter sa pamamagitan ng isang programang pangkompyuter o software.\n_START_SECTION_\nKaibahan ng Software Patent sa Copyright\n_START_PARAGRAPH_\nAng copyright ay isa ring intellectual property right na pinoprotektahan ang mga akda, mga dibuho at iba pang malikhaing gawa, at mga gawang may kinalaman sa musika mula sa pangongopya o paggamit ng iba nang walang pahintulot ng may-ari. Ito ay automatic. Hindi na kinakailangang magrehistro ng copyright._NEWLINE_Sa Pilipinas, ang panahong itinatagal ng proteksiyong dulot ng copyright ay ang buhay ng may-ari at 50 taong dagdag pagkatapos ng kanyang kamatayan._NEWLINE_Ang software copyright ay pinapagbawalan ang iba mula sa pangongopya, paggamit at pagbebenta ng software ang walang pahintulot ng may-akda._NEWLINE_'Di tulad ng software copyright, sakop ng software patent ang mga metodolohiyang napapaloob sa software, pati na rin ang function na layon nitong ihatid. Ibig sabihin, hindi maaaring gumawa o gumamit ng software na katulad ng isang patented software, kahit na ito'y independently developed mula sa nasabing patented software at walang pangongopyang naganap."